Der er nu mere klimavenlige alternativer at fylde på lastbilerne, der lægger vejen forbi Hirtshals Havn. Havnen har meddelt, at det inden udgangen af 2023 blivet muligt at tanke flydende gas ved Hirtshals Transport Center. Hirthals er et knudepunkt for godstransport i Nordeuropa, og med den nye type brænstof som alternativ til diesel, ønsker Hirtshals Havn at "styre den tunge trafik i en grønnere retning". - Dermed bliver Jyllandskorridoren den første strækning i Danmark, hvor gasdrevne lastbiler kan bruges på lige fod med traditionelle, dieseldrevne lastbiler, siger Per Holm Nørgaard, direktør hos Hirtshals Havn. Flere muligheder Det såkaldte LNG-anlæg bliver til gennem et samarbejde mellem Hirtshals Havnefond, Hirtshals Transport Center og Q8, og her er man tilfredse med nu at kunne udvide mulighederne for godstransporten. - Vi oplever et stort ønske fra kunderne om at køre på mere klimavenlige brændstoffer, men mulighederne har været begrænsede for den tunge transport, siger Gert Thomasen, brændstofchef ved Q8 Danmark og fortsætter: - Med satsningen på flydende gas vil vi gøre det nemmere for de nordeuropæiske transportfirmaer at investere i renere teknologi og køre på mere klimavenlige alternativer. Se, hvordan servicecenteret til lastbilerne fungerer dagligt i vores serie Havnen her:
Et tankanlæg med flydende gas til lastbiler bliver opført i Hirtshals havn inden årets udgang.